Document ID: 32001D0661

Kommissionens beslutning
af 7. august 2001
om ændring af beslutning 1999/283/EF om dyresundhedsmæssige betingelser og udstedelse af veterinærcertifikat ved indførsel af fersk kød fra visse afrikanske lande for at tage hensyn til dyresundhedssituationen i Sydafrika og Swaziland
(meddelt under nummer K(2001) 2481)
(EØS-relevant tekst)
(2001/661/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), senest ændret ved direktiv 97/79/EF(2), særlig artikel 15 og 22, og
ud fra følgende betragtninger:
(1) Ved Kommissionens beslutning 1999/283/EF(3), senest ændret ved beslutning 2001/601/EF(4), fastsættes der dyresundhedsmæssige betingelser og bestemmelser om udstedelse af sundhedscertifikat ved indførsel af fersk kød fra visse afrikanske lande.
(2) Efter udbrud af mund- og klovesyge i dele af det sygdomsfri område i Sydafrika blev Kommissionens beslutning 2001/164/EF(5) om yderligere regionalisering af landet vedtaget.
(3) De sydafrikanske myndigheder har givet tilstrækkelige garantier med hensyn til de foranstaltninger, der er truffet for at føre kontrol med flytning af dyr af modtagelige arter inden for og ud af overvågnings- og vaccinationsområderne.
(4) Den del af det sydafrikanske område, hvorfra det er tilladt at importere fersk kød til EF, kan derfor omdefineres.
(5) Den 22. december 2000 blev der bekræftet udbrud af mund- og klovesyge i Swaziland i det tidligere sygdomsfri område, og der blev vaccineret; derfor blev importen til EF af fersk kød fra Swaziland suspenderet ved Kommissionens beslutning 2001/297/EF(6).
(6) Swazilands myndigheder har givet tilstrækkelige garantier med hensyn til de foranstaltninger, der er truffet for at føre kontrol med flytning af dyr af modtagelige arter inden for og ud af overvågnings- og vaccinationsområderne.
(7) Den del af Swazilands område, hvorfra det er tilladt at importere fersk kød til EF, kan derfor omdefineres, og det standardcertifikat og de supplerende garantier, der kræves for Swaziland, kan genindsættes i skemaet i bilag II.
(8) Der skal derfor foretages ændringer i beslutning 1999/283/EF.
(9) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Bilag I og II til beslutning 1999/283/EF affattes som angivet i bilagene til nærværende beslutning.
Artikel 2
Denne beslutning gælder for kød fra dyr, der slagtes efter den 15. august 2001.
Artikel 3
Denne beslutning er rettet til medlemsstaterne.
Udfærdiget i Bruxelles, den 7. august 2001.

Labels: 17
0
3
6
18